**ТАЧКА 5.**

ФИНАНСИЈСКИ ПЛАН

# КОМОРЕ ЗДРАВСТВЕНИХ УСТАНОВА СРБИЈЕ ЗА 2015. ГОДИНУ

- Износи у динарима *-*

|  |  |  |  |
| --- | --- | --- | --- |
| Ред. Број | Конто | Опис | Планирано I-XII 2015.г. |
|
| 1 | 2 | 3 | 6 |
| I |  | ПРИХОДИ: | 37,311,633 |
| 1 | 630 | Приходи од чланарина | 36,439,633 |
| 2 | 661 | Приходи од камата | 765,000 |
| 3 | 651 | Приходи од вршења услуга-давања у закуп | 107,000 |
| II |  | РАСХОДИ: | 38,500,509 |
| 1 | 511 | Трошкови материјала и ситног инвентара | 220,000 |
| 2 | 513 | Трошкови горива и енергије | 1,600,000 |
| 3 | 520 | Трошк. зарада и накн.зар.- бруто | 19,983,094 |
| 4 | 521 | Доприноси на терет послодавца | 3,545,136 |
| 6 | 523 | Накнаде по ауторским уговорима | 800,000 |
| 8а | 529 | Трошкови накнаде председнику Управног одбора | 665,231 |
| 8б | 529 | Трошкови накнаде заменику председника Управног одбора | 399,138 |
| 9а | 52910 | Накнаде трошкова запослених-превоз | 600,000 |
| 9б | 52911 | Накнада трошкова запослених-службени пут | 605,000 |
| 9в | 52922 | Давања деци запослених-нова година | 44,400 |
| 9г | 52931 | Накнада трошкова другим физичким лицима | 450,000 |
| 9д | 52932 | Отпремнине и јубиларне награде | 500,000 |
| 10 | 531 | Трошкови транспортних и ПТТ услуга | 750,000 |
| 11 | 532 | Трошкови услуга одржавања | 830,000 |
| 12 | 535 | Трошкови оглашавања, рекламе и пропаганде | 110,000 |
| 13 | 539 | Трошкови производних услуга | 1,390,000 |
| 14 | 540 | Трошкови амортизације | 2,843,510 |
| 15 | 550 | Трошкови непроизводних услуга | 700,000 |
| 16 | 551 | Трошкови репрезентације | 565,000 |
| 17 | 552 | Трошкови осигурања имовине | 250,000 |
| 18 | 553 | Трошкови платног промета | 80,000 |
| 19 | 554 | Трошкови чланарина | 300,000 |
| 20 | 555 | Нак.грађ.земљ. и порез који терете трошкове | 700,000 |
| 21 | 559 | Ост. Немат.трош./адм.так. и стручна литература | 550,000 |
| 22 | 562,563,579,591 | Остали трошкови | 20,000 |
|  |  | Разлика прихода и расхода (вишак расхода над приходима) | -1,188,876 |
|  |  | Нераспоређени вишак прихода над расходима из 2014.г. | 1,188,876 |

1. Наредбодавац за извршење овог Финансијског плана је секретар Коморе.
2. Финансијски план доставити Скупштини Коморе на усвајање.

3. До усвајања Финансијског плана од стране Скупштине Коморе, финансирање активности Коморе у 2015. години, вршити у складу са утврђеним Предлогом финансијског плана за 2015. годину.

#### О Б Р А З Л О Ж Е Њ Е

#### 

Правни основ за доношење Финансијског плана Коморе здравствених установа Србије (у даљем тексту: Финансијски план) садржан је у одредбама члана 10. и 16. Статута Коморе, којима је, између осталог дефинисано да предлог годишњег Финансијског плана Коморе утврђује Управни одбор Коморе, који у оквиру своје надлежности доноси и усваја Скупштина Коморе.

У складу са чланом 31. Статута Коморе, Финансијским планом сe утврђују укупно потребна средства за рад Коморе у 2015. години, у складу са Планом рада Коморе.

1. План прихода

Укупни приходи за 2015. годину, планирани су у износу од 37,311,633 динара што износи 94,57% остварених прихода упретходној години.

Планирано је да се приходи највећим делом остварују из чланског доприноса (97,66%), који чланице Коморе плаћају месечно, по стопи од 0,08% на основицу коју чини исплаћенa бруто платa за односни месец.

2. План расхода

При планирању расхода за 2015. годину пошло се од:

* планираног броја запослених у стручној служби Коморе,
* процене потребних средстава за извршење Плана рада Коморе за 2015. годину
* планиране инфлације за 2015. годину.

Укупно планирани расходи, за 2015. годину износе 38,500,509 динара и исти су односу на остварене у 2014. години мањи за 1.13 %.

Посматрано по врстама, планирани су следећи расходи:

Трошкови материјала и ситног инвентара планирани су у износу од 220,000 динара, а исти се односе на канцеларијски материјал, средства за одржавање хигијене у пословним просторијама, ситан инвентар који се у целости отписује на терет трошкова и др.

Трошкови горива и енергије планирани су у износу 1,600,000 динара и увећани су у односу на остварене трошкове у претходној години за процењени раст цена енергената.

Бруто зараде запослених планиране су у износу од 19,983,093 динара планиране су на нивоу остварења у претходној, као и у 2013 години.

Доприноси на терет послодавца планирани су у складу бруто зарадама.

Трошкови накнада по ауторским уговорима планирани су у износу од 800,000 динара и незнатно су мањи од извршења претходне године. У ове трошкове укључена је накнада главном и одговорном уреднику часописа „Здравствена заштита“ и накнада предавачима на саветовањима.

Трошкови накнаде председнику УО Коморе планирани су у износу 665,231 динар. По одлуци УО накнада је у месечном фиксном бруто износу од 55,435 динара.

Трошкови накнаде заменику председника УО Коморе планирани су у износу од 399,138 динара. По одлуци УО накнада је у месечном фиксном бруто износу од 33,261 динара.

Накнаде трошкова запослених-превоз планирана је у износу 600,000 што је 3,59% више од извршења у претходној години због очекиваног раста градског превоза.

Накнаде трошкова запослених-службени пут планирани су у износу од 605,000 динара и задржане су на прошлогодишњем нивоу.

Давања деци запослених-Нова година планирана су у износу од 44.400 динара што је на прошлогодишњем нивоу.

Накнада трошкова другим физичким лицима планирани су у износу од 450,000 динара колико је било и извршење претходне године. Ови трошкови се односе на активности Коморе у иностранству, у оквиру сарадње са „НОРЕ“.

Отпремнине и јубиларне награде су планиране у износу од 500,000 динара. Ове трошкове Комора није имала претходне године, а сада се планирају у складу са правима запослених из закона и колективног уговора.

Трошкови транспортних и ПТТ услуга су планирани у износу од 750,000 динара и највећим делом се односе на поштарину везану за слање часописа, билтена и материјала за седнице органа управљања, затим телефонске и интернет услуге, као и услуге превоза других правних лица.

Трошкови услуга одржавања, планирани су у износу од 830.000 динара, а односе се на одржавање пословног простора и основних средстава. Ови трошкови су планирани 54,70% од прошлогодишњег извршења, односно мањи су за износ трошкова адаптације пословног простора у Новом Саду.

Трошкови оглашавања, рекламе и пропаганде планирани су у износу од 110,000 динара и мањи су за 3,39% од извршења у прошлој години с обзиром да због финансијске ситуације није планирано штампање календара и честитки за нову годину.

Трoшкови производних услуга, планирани су у износу 1,390,000 динара, што је у нивоу извршења за прошлу годину, а односе се на штампање часописа "Здравствена заштита" и интерног гласила - Билтена Коморе, комуналне услуге и остале производне услуге.

Трошкови амортизације су планирани у износу од 2,843,510 динара, односно на прошлогодишњем нивоу.

Трошкови непроизводних услуга, износе 700.000 динара и мањи су у односу на извршење претходне године за 50,000 динара колико су износили трошкови адвоката везаних за укњижбу пословног простора. Исти се највећим делом односе на књиговодствене,преводилачке и услуге обезбеђења.

Трошкови репрезентације су планирани у износу 565.000 динара. Ови трошкови обухватају угоститељске услуге које ће се пружити у пословном простору Коморе и другим угоститељским објектима приликом одржавања седница органа Коморе. Задржани су на прошлогодишњем нивоу.

Трошкови осигурања су 250.000 динара и односе се на осигурање целокупне имовине. Пословни простор се осигурава од ризика поплаве и пожара, а опрема још од струјног удара и провалне крађе др.

Трошкови платног промета и банкарских услуга су у износу од 80.000 динара.

Трошкови чланарине планирани су у износу од 300,000, а односе се на чланарину Коморе у Европско удружење болница ( HOPE ), по одлуци Управног одбора Коморе од 31.01.2013. године.

Накнада за грађевинско земљиште и порези који терете трошкове планирани су 700.000 дин и увећани су у односу на извршење за претходну годину за 5.87%.

Остали нематеријални трошкови – таксе и претплата на часописе и стручну литературу, планирани су у износу 550.000 динара и мањи су за 4,00% у односу на претходну годину.

Остали трошкови планирани су 20,000 динара што је 6,38% у односу на претходну годину у којој је извршена уплата хуманитарна помоћ поплављеном подручју у износу од 300,000 динара.

Вишак расхода над приходима исказан је у износу од 1,1888,876 динара. И поред максимално рестриктивног планирања расхода они су у наведеном износу већи од планираних прихода због очекиваног смањења прихода од чланског доприноса с обзиром на то да се члански допринос везује за бруто зараде које су смањене у здравственим установама. Због тога је предлажено УО да донесе одлуку да се вишак прихода над расходима из 2014.године распореди за покриће расхода текућег пословања у 2015.години.

|  |  |  |  |  |  |
| --- | --- | --- | --- | --- | --- |
|  |  |  |  |  |  |

СЕКРЕТАР КОМОРЕ ПРЕДСЕДНИК УПРАВНОГ ОДБОРА

Драган Морача, дипл.правник, с.р. Проф.др Георгиос Константинидис, с.р.

**Управни одбор Коморе, на седници одржаној 06.03.2015. године, утврдио је предлог Финансијског плана Коморе за 2015. годину и исти доставља Скупштини Коморе на усвајање.**